У Вікіпедыі ёсць артыкулы пра іншых асоб з прозвішчам Лукомскі.
**Георгій Крыскентавіч Лукомскі** (2 (14) сакавіка 1884, г. Калуга, Расія — 25 сакавіка 1952, г. Ніца, Францыя) — украінскі і расійскі мастацтвазнавец, мастак, даследчык помнікаў архітэктуры.

Біяграфія
---------

Георгій Лукомскі нарадзіўся 2 (14) сакавіка 1884 г. у горадзе Калуга Калужскай губерні Расійскай імперыі. Лукомскія, абапіраючыся на сямейныя паданні, выводзілі сваё паходжанне ад шляхецкага роду Гедымінавічаў — збяднелых дваран Падольскай губерні. У 1893—1895 гадах Георгій вучыўся Калужскай вучэльні. Пасля пераезду сям’і ў студзені 1897 г. у г. Арол працягваў адукацыю ў Арлоўскай Аляксандраўскай рэальнай вучэльні, якую скончыў у 1901 г. Тут ён зацікавіўся мастацтвам, стаў маляваць і паступіў у Арлоўскую школу малявання Сычова. Удасканальваў мастацкую адукацыю на архітэктурным аддзяленні Казанскай мастацкай школы (1901—1903), а потым — у Імператарскай Акадэміі мастацтваў, якую скончыў у 1915 г. са званнем мастака-архітэктара. Тады ж стаў сябрам Імператарскага археалагічнага інстытута.

З 1905 г. па вясну 1906 г. меў творчую выправу ў Парыж. Парыжскія замалёўкі склалі цэлую серыю, а пазней леглі ў аснову кнігі «Прогулки по старым кварталам Парижа» (1912). Супрацоўнічаў з часопісамі «Старые годы», «Зодчий», «Столица и усадьба», «Аполлон», для якіх пісаў пераважна мастацтвазнаўчыя артыкулы. Удзельнічаў у мастацкіх выставах. На выставе «Свет Мастацтва» ў Санкт-Пецярбургу (1911) экспанавалася яго карціна «Дзве сінагогі» («Базар каля біржы ў Гомелі»), рэпрадукцыю якой змясціў пецярбургскі часопіс «Огонёк».

У 1910 г. аб’яжджаў «унутраныя губерні Расійскай імперыі для збірання, даследавання, вывучэння, замалёўвання і фатаграфавання прадметаў даўніны». Наведваў Гомель, дзе сфатаграфаваў інтэр’еры палаца Румянцавых і Паскевічаў, зрабіў замалёўкі сядзібы Лісоўскіх, Вялікай і Любавіцкай сінагог, сабраў звесткі аб стане даўняй архітэктуры. Публічна выказаў падзяку жыхарам Гомеля, якія бераглі класічныя помнікі гарадской даўніны — «сінагогу, сабор, казарму і некаторыя іншыя пабудовы, вартыя захавання», праяўляў заклапочанасць перабудовамі дома Лісоўскіх, зычыў тагачасным будаўнікам «у праектаванні новых банкаў і дамоў» не забываць «аб узнёслых архітэктурных запаветах і здабытках, пакінутых нам продкамі». З беларускіх гарадоў як мастак Г. Лукомскі звяртаўся яшчэ да Віцебска, стварыўшы карціну з яго краявідамі.

Аўтар кніг па ўкраінскай і рускай архітэктуры і мастацтве. У сваіх працах высока ацэньваў старажытныя маёнткі і вясковыя цэрквы. Удзельнічаў у арганізацыі Кіеўскага музея заходняга і ўсходняга мастацтва (1919). У 1920-х гадах выехаў за мяжу, апошнія гады жыцця правёў у Венецыі, Парыжы, Берліне, ладзіў выставы, выдаваў кнігі пра ўкраінскае і рускае мастацтва. Сярод яго работ — малюнкі, акварэлі, манаграфіі, артыкулы, фотаздымкі. Творы мастака захоўваюцца ў фондах многіх буйных музейных калекцыях Украіны, а таксама ў музеях Францыі, Італіі і Германіі.

Галерэя
-------

* Сядзіба Лісоўскіх на карціне Г. ЛукомскагаСядзіба Лісоўскіх на карціне Г. Лукомскага
* Гомельскія сінгагогі на карціне Г. ЛукомскагаГомельскія сінгагогі на карціне Г. Лукомскага
* Гасцёўная гомельскага палаца, фота з арт. Г. Лукомскага, 1913 г.Гасцёўная гомельскага палаца, фота з арт. Г. Лукомскага, 1913 г.
* Пярэдняя ў гомельскім палацы, фота з арт. Г. Лукомскага, 1913 г.Пярэдняя ў гомельскім палацы, фота з арт. Г. Лукомскага, 1913 г.
* Сталовы пакой у гомельскім палацы, фота з арт. Г. Лукомскага, 1913 г.Сталовы пакой у гомельскім палацы, фота з арт. Г. Лукомскага, 1913 г.
* Калонная зала ў гомельскім палацы, фота з арт. Г. Лукомскага, 1913 г.Калонная зала ў гомельскім палацы, фота з арт. Г. Лукомскага, 1913 г.
* Вазы ў адным з пакояў гомельскага палаца, фота з арт. Г. Лукомскага, 1913 г.Вазы ў адным з пакояў гомельскага палаца, фота з арт. Г. Лукомскага, 1913 г.

Працы і допісы
--------------

* Лукомский Г. Гомель на выставке «Мир Искусства» // Полесская жизнь. — 1911. — 28 января. — С. 2.
* Гомельская усадьба княгини И. И. Варшавской, графини Паскевич-Эриванской // Столица и усадьба. — 1913. — № 1. — С. 6—10.
* О старинных монументах провинциальной России // Зодчий. — 1913. — № 34. — С. 363—372. *Згадваецца помнік Панятоўскаму ў Гомелі.*
* По поводу памятника Понятовскому в Гомеле // Зодчий. — 1913. — № 39. — С. 417.

Зноскі
------

1. 1 2  Большая российская энциклопедия — М.: Большая российская энциклопедия, 2004.<a href='https://wikidata.org/wiki/Track:Q5061737'></a><a href='https://wikidata.org/wiki/Track:Q1768199'></a>
2. ↑  *Howard J.* Georgy Lukomsky // Lukomsky, Georgy // *Grove Art Online* / J. Turner — [Oxford, England], Houndmills, Basingstoke, England, New York: OUP, 2017. — ISBN 978-1-884446-05-4 — doi:10.1093/GAO/9781884446054.ARTICLE.T052398<a href='https://wikidata.org/wiki/Track:Q217595'></a><a href='https://wikidata.org/wiki/Track:Q56691875'></a><a href='https://wikidata.org/wiki/Track:Q104057024'></a><a href='https://wikidata.org/wiki/Track:Q810196'></a><a href='https://wikidata.org/wiki/Track:Q103952918'></a><a href='https://wikidata.org/wiki/Track:Q21431157'></a><a href='https://wikidata.org/wiki/Track:Q1547776'></a>
3. 1 2 3  Лукомский Г. Гомель на выставке «Мир Искусства» // Полесская жизнь. — 1911. — 28 января. — С. 2.
4. 1 2  Местный. Гомель на выставке «Мир Искусства» // Полесская жизнь. — 1911. — 18 января. — С. 2.
5. 1 2  Каталог выставки картин «Мир искусства». — Москва : Т-во тип. А. И. Мамонтова, 1911. — С. 13.
6. ↑  Выставка картин «Мир Искусства» в залах первого кадетского корпуса в С.-Петербурге // Огонек. — 1911. — №3. — С. 10.

Літаратура
----------

* Литвинова Т. Дух старинного дворянского гнезда // Гомельская праўда. — 2009. — 30 красавіка.

|  |  |
| --- | --- |
| ⚙️   Тэматычныя сайты | Project Gutenberg · RKDartists |
| Слоўнікі і энцыклапедыі | Вялікая расійская (старая версія) · Кругасвет |
| Генеалогія і некрапалістыка | Geni.com |
| 

| Нарматыўны кантроль |
| --- |
| BNE: XX1349027 · CONOR: 161305699 · GND: 121537811 · ICCU: CUBV040585 · ISNI: 0000 0001 1833 3151 · LCCN: n84121713 · NKC: js2006362946 · NTA: 067687008 · NUKAT: n99042927 · LIBRIS: 72633 · SUDOC: 063465442 · VIAF: 56669185 |

 |